|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Zákon o posudzovaní vplyvov na životné prostredie a o zmene a doplnení niektorých zákonov bude mať pozitívny vplyv na životné prostredie, keďže zabezpečí posúdeniestrategického dokumentu alebo jeho zmeny počas jeho prípravy a pred jeho schválením, a projektu alebo jeho zmeny pred rozhodnutím o jeho povolení. Vďaka tomu v časne a účinne zabezpečí vysokú úroveň ochrany životného prostredia, vrátane verejného zdravia, integráciu environmentálnych aspektov do prípravy a schvaľovania strategického dokumentu alebo jeho zmeny a do prípravy a povoľovania projektu alebo jeho zmeny so zreteľom na podporu udržateľného rozvoja. Zákon dáva za úlohu príslušnému orgánu zistiť, opísať a odborne vyhodnotiť priame a nepriame vplyvy na životné prostredie strategického dokumentu alebo jeho zmeny predpokladané počas jeho účinnosti a projektu alebo jeho zmeny predpokladané počas jeho výstavby, doby prevádzky a ak je to relevantné, aj ukončenia. Na základe zákona bude možné zabezpečiť objasnenie a porovnanie výhod a nevýhod strategického dokumentu alebo jeho zmeny a projektu alebo jeho zmeny v porovnaní s nulovým variantom. |
| **5.2 Bude mať predkladaný materiál vplyv na chránené územia a ak áno, aký?**  |
| Predmetom posudzovania je projekt alebo jeho zmena neuvedená výslovne v tomto zákone (v prílohe č. 8 zákona o posudzovaní vplyvov), ktorá podľa odborného stanoviska štátneho orgánu ochrany prírody a krajinypravdepodobne môže mať samostatne alebo v kombinácii s iným projektom alebo jeho zmenou významný vplyv na územie sústavy chránených území.Predmetom posudzovania strategického dokumentu je aj strategický dokument alebo jeho zmena, ktorý podľa odborného stanoviska štátneho orgánu ochrany prírody a krajiny má samostatne alebo v kombinácii s iným strategickým dokumentom alebo jeho zmenou alebo projektom pravdepodobne významný vplyv na územie patriace do európskej sústavy chránených území, navrhované chránené vtáčie územie alebo územie európskeho významu. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Predmetom posudzovania vplyvov na ŽP presahujúcich štátne hranice je strategický dokument alebo jeho zmena navrhovaná na území Slovenskej republiky, ktorý môže mať vplyv na životné prostredie presahujúci štátne hranice, projekt navrhovaný na území Slovenskej republiky uvedený v prílohe č. 8 zákona o posudzovaní vplyvov, ktorý môže mať vplyv na životné prostredie presahujúci štátne hranice, zmena projektu, ktorá môže mať vplyv na životné prostredie presahujúci štátne hranice, strategický dokument alebo jeho zmena a projekt alebo jeho zmena navrhovaný na území iného štátu, ktorý môže mať vplyv na životné prostredie Slovenskej republiky, strategický dokument alebo jeho zmena, projekt alebo jeho zmena uvedený v prílohe č. 8 zákona o posudzovaní vplyvov, ak o to požiada dotknutá strana, alebo iný strategický dokument alebo jeho zmena a iný projekt alebo jeho zmena ak sa na tom strana pôvodu a dotknutá strana dohodnú.V prípade, že bude identifikovaný vplyv presahujúci štátne hranice budú kontaktovaní zástupcovia dotknutých strán a v prípade, že prejavia záujem na konaní pre tento strategický dokument alebo projekt počas celého procesu posudzovania vplyvov bude zabezpečená komunikácia s dotknutou stranou a verejnosťou dotknutej strany.  |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Príslušný orgán na základe vyššie uvedeného zároveň určí opatrenia a podmienky, ktorými sa predpokladá zabezpečenie predchádzania, eliminácie, zmiernenia a prípadne aj kompenzácie významne nepriaznivých vplyvov na životné prostredie. |